|  |  |
| --- | --- |
| Vastavalt nimekirjale | 18.12.2024 nr 5-1/12/2024-1 |

**Detailplaneeringu osalise kehtetuks tunnistamise otsuse eelnõu kooskõlastamiseks**

Saue Vallavalitsus saadab kooskõlastamiseks eelnõu Saue Vallavalitsuse 20. mai 2008. aasta korraldusega nr 331 kehtestatud Mäealuse maaüksuse detailplaneeringu osalise kehtetuks tunnistamise Orava tee 1 (72601:001:0460, suurus 1,4 ha, elamumaa 100%) katastriüksuse osas.

Saue vallas Maidla külas asuva Mäealuse maaüksuse detailplaneering kehtestati Saue Vallavalitsuse 20. mai 2008. aasta korraldusega nr 331. Detailplaneeringu eesmärgiks oli 25,81 ha suuruse planeeringuala jagamine elamu-, transpordi-, tootmis- ja maatulundusmaaks ning ehitusõiguse andmine seitsme väikeelamu rajamiseks. Mäealuse maaüksuse detailplaneering on osaliselt kehtetuks tunnistatud Saue Vallavolikogu 30. novembri 2017. aasta otsusega nr 102 Orava tee 3 katastriüksuse ja tehnovõrkude lahenduse osas. Loobuti tsentraalsest puurkaev-pumplast, lubati rajada lokaalsed puurkaevud igale krundile ja täpsustati kinnistute piire.

Orava tee 1 katastriüksuse osas on detailplaneering realiseerimata. Kuna Orava tee 1 omanik soovib muuta hoonestusala rohkem kui 10% on algatatud menetlus Mäealuse maaüksuse detailplaneeringu osaliselt kehtetuks tunnistamiseks Orava tee 1 katastriüksuse osas.

Kooskõlastused palume edastada hiljemalt **17. jaanuariks 2025**.

Lugupidamisega

(allkirjastatud digitaalselt)

Monika Kõiv

planeeringute spetsialist

Lisad:

1. Saue Vallavalitsuse 20. mai 2008. aasta korraldusega nr 331 kehtestatud Maidla küla Mäealuse maaüksuse detailplaneeringu osaline kehtetuks tunnistamine Orava tee 1 katastriüksuse osas eelnõu
2. Mäealuse maaüksuse DP põhijoonis
3. Mäealuse maaüksuse DP seletuskiri

Monika Kõiv

+372 5301 8124 monika.koiv@sauevald.ee